CELEX: 32017D1791
Language: lv
Date: 2017-10-04 00:00:00
Title: Komisijas Īstenošanas lēmums (ES) 2017/1791 (2017. gada 4. oktobris), ar ko nosaka, ka Gvatemalas izcelsmes banānu importam nav lietderīgi piemērot saskaņā ar Eiropas Parlamenta un Padomes Regulas (ES) Nr. 20/2013 15. pantu noteiktā atvieglotā muitas nodokļa pagaidu atcelšanu

5.10.2017   
            
            
               LV
            
            
               Eiropas Savienības Oficiālais Vēstnesis
            
            
               L 257/1
            
         KOMISIJAS ĪSTENOŠANAS LĒMUMS (ES) 2017/1791
   (2017. gada 4. oktobris),
   ar ko nosaka, ka Gvatemalas izcelsmes banānu importam nav lietderīgi piemērot saskaņā ar Eiropas Parlamenta un Padomes Regulas (ES) Nr. 20/2013 15. pantu noteiktā atvieglotā muitas nodokļa pagaidu atcelšanu
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2013. gada 15. janvāra Regulu (ES) Nr. 20/2013, ar ko īsteno divpusējo aizsargpasākumu klauzulu un stabilizācijas mehānismu banāniem Nolīgumā, ar ko izveido asociāciju starp Eiropas Savienību un tās dalībvalstīm, no vienas puses, un Centrālameriku, no otras puses (1), un jo īpaši tās 15. panta 2. punktu,
   tā kā:
   
               (1)
            
            
               Stabilizācijas mehānisms banāniem tika ieviests ar Nolīgumu, ar ko izveido asociāciju starp Eiropas Savienību un tās dalībvalstīm, no vienas puses, un Centrālameriku, no otras puses (2) (turpmāk “nolīgums”), ko pagaidu kārtā sāka piemērot Centrālamerikas valstīs 2013. gada laikā un konkrēti Gvatemalā – 2013. gada 1. decembrī.
            
         
               (2)
            
            
               Saskaņā ar šo stabilizācijas mehānismu, ko īsteno ar Regulu (ES) Nr. 20/2013, kad attiecībā uz svaigu banānu (Eiropas Savienības 2012. gada 1. janvāra Kombinētās nomenklatūras pozīcija 0803 00 19) importu no kādas attiecīgās valsts pārsniegts importa apjoma robežlīmenis, Komisija ar īstenošanas aktu, kuru pieņem saskaņā ar Regulas (ES) Nr. 20/2013 14. panta 4. punktā minēto steidzamības procedūru, var vai nu noteikt atvieglotā muitas nodokļa pagaidu atcelšanu minētās valsts izcelsmes svaigu banānu importam, vai noteikt, ka šāda atcelšana nav lietderīga.
            
         
               (3)
            
            
               Gvatemalas izcelsmes svaigu banānu imports Eiropas Savienībā 67 500 t robežlīmeni, kurš noteikts nolīgumā, pārsniedza 2017. gada 23. augustā.
            
         
               (4)
            
            
               Šajā sakarā, lai izlemtu, vai atvieglotais muitas nodoklis būtu jāatceļ, saskaņā ar Regulas (ES) Nr. 20/2013 15. panta 3. punktu Komisija ņēma vērā attiecīgā importa ietekmi uz stāvokli Savienības banānu tirgū. Komisija ir izvērtējusi attiecīgā importa ietekmi uz cenu līmeni Savienībā, importa tendences no citiem avotiem un Savienības svaigu banānu tirgus vispārējo stabilitāti.
            
         
               (5)
            
            
               Gvatemalas izcelsmes svaigu banānu imports bija vien 2 % no kopējā svaigu banānu importa Savienībā, uz ko attiecās banānu stabilizācijas mehānisms, kad šis imports pārsniedza 2017. gada robežlīmeni. Turklāt Gvatemala veido tikai 1,8 % no Savienībā importēto svaigo banānu kopējā apjoma.
            
         
               (6)
            
            
               Imports no lielām eksportētājām valstīm, ar kurām Savienība arī ir noslēgusi brīvās tirdzniecības nolīgumus, proti, Kolumbijas, Ekvadoras un Kostarikas, bija attiecīgi 47,4 %, 51,1 % un 50,4 % no to robežlīmeņiem. “Neizlietotie” daudzumi saskaņā ar stabilizācijas mehānismu (aptuveni 3 miljoni t) ir ievērojami lielāki par līdzšinējo kopējo importu no Gvatemalas (68 400 t).
            
         
               (7)
            
            
               Importa no Gvatemalas cena 2017. gada pirmajos sešos mēnešos vidēji bija 573 EUR/t, t. i., par 15 % zemāka nekā citu svaigu banānu importa vidējā cena Savienībā. Tomēr, kā jau minēts 5. apsvērumā, importa apjoms saglabājās ļoti zemā līmenī.
            
         
               (8)
            
            
               Vidējai banānu vairumtirdzniecības cenai Savienības tirgū līdz jūlija beigām parasti ir lejupslīdoša tendence, bet pēc tam tā palielinās. Līdz ar to vidējā vairumtirdzniecības cena banāniem (jebkuras izcelsmes) 2017. gada jūlijā (918 EUR/t) tik tiešām bija par 8 % zemāka nekā vidējā cena pirmajā pusgadā. Tomēr, balstoties uz trīs nedēļu vidējo rādītāju, ES ražotu dzelteno banānu vairumtirdzniecības cenas vidējais līmenis 2017. gada jūlijā (910 EUR/t) saglabājās atbilstošs (novēroto cenu) līmenim iepriekšējos gados (attiecīgi 910 EUR/t, 880 EUR/t un 900 EUR/t).
            
         
               (9)
            
            
               Tādējādi šajā posmā nekas neliecina, ka svaigu banānu imports no Gvatemalas, kas pārsniedz noteikto ikgadējo importa apjoma robežlīmeni, būtu destabilizējis Savienības tirgu vai ka tas būtu būtiski ietekmējis Savienības ražotāju stāvokli.
            
         
               (10)
            
            
               Nekas 2017. gada augustā neliecina par ekonomiskā stāvokļa nopietnu pasliktināšanos vai šādas pasliktināšanās draudiem Savienības attālākajos reģionos.
            
         
               (11)
            
            
               Tāpēc šajā posmā atvieglotā muitas nodokļa atcelšana attiecībā uz Gvatemalas izcelsmes banānu importu nav lietderīga.
            
         
               (12)
            
            
               Ņemot vērā to, ka gada robežlīmenis ir pārsniegts jau augustā, un neraugoties uz to, ka kopējais importa apjoms no Gvatemalas Savienības tirgū ir zems, Komisija turpinās uzraudzību šajā sakarā un laikus no jauna veiks pārbaudi par stāvokli banānu tirgū, kura attiecīgā gadījumā var noslēgties ar pasākumu pieņemšanu,
            
         IR PIEŅĒMUSI ŠO LĒMUMU.
   1. pants
   Nav lietderīgi pagaidu kārtā atcelt atviegloto muitas nodokli svaigu banānu importam no Gvatemalas, kuri klasificēti Eiropas Savienības Kombinētās nomenklatūras pozīcijā 0803 00 19.
   2. pants
   Šis lēmums stājas spēkā dienā, kad to publicē Eiropas Savienības Oficiālajā Vēstnesī.
   
      Briselē, 2017. gada 4. oktobrī
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  OV L 17, 19.1.2013., 13. lpp.
   
   
      (2)  OV L 346, 15.12.2012., 1. lpp.